**Zmluva o združenej dodávke elektriny**

uzavretá podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a podľa zákona č. 251/2012 Z. z. o energetike a o zmene a doplnení niektorých zákonov v znení

neskorších predpisov (ďalej len „Zákon o energetike“)

**Odberateľ:**

**Názov:** Ministerstvo zahraničných vecí a európskych záležitostí Slovenskej republiky

**Sídlo:** Hlboká cesta 2, 833 36 Bratislava

**zastúpený:** Ing. Tibor Králik, generálny riaditeľ sekcie

ekonomiky a všeobecnej správy

Ing. Ivana Čermáková, riaditeľka finančného odboru

**IČO:** 00699021

**DIČ:** 2020879344

**IČ DPH:** SK2020879344

**Bankové spojenie:** Štátna pokladnica

**IBAN:** SK36 8180 0000 0070 0007 3594

**SWIFT(BIC):** SPSRSKBAXXX

(ďalej len „**Odberateľ** ")

**a**

**Dodávateľ:**

**Obchodné meno:**  ........................

**Sídlo/miesto podnikania:** ........................

**Konajúci/zastúpený:**  ........................

**IČO:** ........................

**DIČ:** ........................

**IČ DPH:** ........................

**Bankové spojenie:** ........................

**IBAN:**  ........................

**SWIFT(BIC):** ........................

**zapísaný v**  ........................

(ďalej len „**Dodávateľ**“)

(Odberateľ a Dodávateľ ďalej spolu len „**zmluvné strany**“ alebo jednotlivo len „**zmluvná strana**“)

uzatvárajú túto zmluvu o združenej dodávke elektriny (ďalej len „**Zmluva**“):

**Článok 1**

**Úvodné ustanovenia**

1. Zmluvné strany uzatvárajú túto zmluvu v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) na základe výsledku verejného obstarávania s názvom „Dodávka elektriny na rok 2022“, ktoré Odberateľ ako verejný obstarávateľ vyhlásil vo Vestníku verejného obstarávania č. ................. zo dňa ..................... pod značkou ...................... a v Úradnom Vestníku Európskej únie dňa .......................... pod značkou ....................... (ďalej len „verejné obstarávanie“).
2. Dodávateľ vyhlasuje, že:
3. sa oboznámil a preskúmal všetky podmienky a okolnosti súvisiace s plnením predmetu Zmluvy a sú mu známe všetky technické, kvalitatívne a kvantitatívne podmienky plnenia predmetu Zmluvy,
4. sú mu známe relevantné právne predpisy vzťahujúce sa na plnenie predmetu Zmluvy,
5. predmet Zmluvy je mu jasný a na základe svojej odbornej spôsobilosti, technického vybavenia a personálu, ktorý má k dispozícii, je schopný ho vykonať riadne, včas, kompletne a na požadovanej odbornej úrovni v súlade so Zmluvou a jej prílohami, ako aj príslušnými právnymi predpismi,
6. má platné povolenie na podnikanie v energetike v oblasti dodávky elektriny v súlade so Zákonom o energetike,
7. je v zmysle Zákona o energetike subjektom zúčtovania odchýlky účastníka trhu alebo má uzatvorenú zmluvu so zúčtovateľnom odchýlok,
8. má platné rozhodnutie o pridelení EIC kódu a
9. má v distribučnej sieti pre elektrinu vytvorenú s prevádzkovateľom distribučnej sústavy (ďalej len „PDS“) bilančnú skupinu o prístupe do distribučnej siete na území príslušnom pre odberné miesta Odberateľa (ďalej len „Odberné miesta“) uvedené v prílohe č. 1 Zmluvy *„Technické údaje pre odberné miesta odberateľa“* (ďalej len „Príloha č. 1“).
10. Ak Dodávateľ v procese verejného obstarávania preukazoval technickú spôsobilosť alebo odbornú spôsobilosť prostredníctvom technických alebo odborných kapacít inej osoby, zaväzuje sa pri plnení predmetu Zmluvy v súlade s § 34 ods. 3 zákona o verejnom obstarávaní používať kapacity osoby, ktorej spôsobilosť využil na preukázanie technickej spôsobilosti alebo odbornej spôsobilosti.
11. Ak Dodávateľ predkladal vo verejnom obstarávaní Odberateľovi zmluvu podľa § 34 ods. 3 zákona o verejnom obstarávaní, Odberateľ je oprávnený kedykoľvek počas účinnosti Zmluvy požadovať od Dodávateľa preukázanie platnosti a účinnosti takej zmluvy. Na preukázanie platnosti a účinnosti zmluvy podľa predchádzajúcej vety postačí, ak Dodávateľ do 5 pracovných dní od doručenia žiadosti Odberateľa predloží čestné vyhlásenie, v ktorom Dodávateľ a osoba podľa predchádzajúceho bodu pravdivo vyhlásia, že zmluva podľa predchádzajúcej vety je platná a účinná.
12. *Ak ku dňu uzavretia Zmluvy budú Dodávateľovi známi subdodávatelia, ktorých bude využívať pri plnení Zmluvy, bude uvedené:*

Dodávateľ vyhlasuje, že ku dňu uzavretia Zmluvy sú mu známi nasledovní subdodávatelia, ktorí sa budú podieľať na plnení predmetu Zmluvy:

1. Obchodné meno:

Sídlo/miesto podnikania:

IČO:

Percentuálny podiel z hodnoty plnenia:

Osoba oprávnená konať za/v mene subdodávateľa

Meno a priezvisko:

Adresa pobytu:

Dátum narodenia:

*(pozn.: zoznam subdodávateľov bude rozšírený podľa skutočného počtu subdodávateľov)*

*Ak ku dňu uzavretia Zmluvy nebude mať Dodávateľ žiadnych subdodávateľov, ktorých bude využívať pri plnení Zmluvy, bude uvedené:*

Dodávateľ vyhlasuje, že ku dňu uzavretia Zmluvy nezadáva žiadnu časť predmetu Zmluvy žiadnemu subdodávateľovi.

1. Dodávateľ sa zaväzuje oznámiť Odberateľovi akúkoľvek zmenu údajov každého svojho subdodávateľa podieľajúceho sa na plnení predmetu Zmluvy, a to najneskôr do 5 pracovných dní pred dňom vykonania takej zmeny.
2. Dodávateľ je počas trvania Zmluvy oprávnený zmeniť alebo pribrať (ďalej spoločne ako „zmena“) subdodávateľa, pričom subdodávateľ, ktorého sa návrh na zmenu týka musí byť zapísaný v registri partnerov verejného sektora podľa § 11 ods. 1 zákona o verejnom obstarávaní, ak sa naň taká povinnosť vzťahuje. Dodávateľ je povinný Odberateľovi najneskôr 5 kalendárnych dní pred dátumom, odkedy sa subdodávateľ začne podieľať na plnení predmetu Zmluvy, predložiť písomné oznámenie o zmene subdodávateľa, ktoré bude obsahovať údaje minimálne v rozsahu: obchodné meno, sídlo/miesto podnikania, IČO, percentuálny podiel z hodnoty plnenia a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
3. Dodávateľ je povinný, ak sa naň taká povinnosť vzťahuje, byť počas trvania Zmluvy v súlade s ustanovením § 11 ods. 1 zákona o verejnom obstarávaní zapísaný v registri partnerov verejného sektora podľa príslušných ustanovení zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
4. Dodávateľ sa pri plnení Zmluvy zaväzuje využívať iba takých subdodávateľov, ktorí sú riadne zapísaní v registri partnerov verejného sektora, ak sa na nich takáto povinnosť vzťahuje.

**Článok 2**

**Predmet Zmluvy**

1. Predmetom Zmluvy je záväzok Dodávateľa v čase uvedenom v článku 4 dodávať Odberateľovi elektrinu do Odberných miest v predpokladaných množstvách uvedených v Prílohe č. 1 a poskytovať ďalšie služby podľa Zmluvy (ďalej len „Dodávka elektriny“).
2. V rámci plnenia predmetu Zmluvy sa Dodávateľ súčasne zaväzuje pre Odberateľa zabezpečiť distribúciu elektriny, prenos elektriny a ostatné služby spojené s dodávkou elektriny (ďalej len „Distribučné služby“).
3. Dodávateľ sa taktiež zaväzuje prevziať za Odberateľa zodpovednosť za odchýlku za Odberné miesta voči zúčtovateľovi odchýlok.
4. Dodávateľ je povinný riadne plniť predmet Zmluvy, dodržiavať Zmluvu a štandardy kvality prenosu, distribúcie a dodávky elektriny stanovené osobitnými predpismi.
5. Odberateľ sa zaväzuje podľa podmienok Zmluvy odobrať od Dodávateľa elektrinu v predpokladanom množstve a čase a zaplatiť Dodávateľovi za odobraté množstvo elektriny odplatu podľa článku 5 spôsobom podľa článku 6.

**Článok 3**

**Miesto plnenia**

1. Miestom plnenia sú Odberné miesta podľa Prílohy č. 1.
2. Odberateľ si vyhradzuje právo v prípade potreby na území SR určiť aj ďalšie odberné miesto alebo zrušiť odberné miesto podľa svojich aktuálnych potrieb, a to na základe písomného dodatku k Zmluve, pričom odplata podľa bodu 5.1 sa nezmení. V takomto prípade sa v Prílohe č. 1 doplní alebo vypustí odberné miesto a upraví predpokladané množstvo odberu formou dodatku k Zmluve.

**Článok 4**

**Čas a podmienky plnenia**

1. Dodávateľ sa zaväzuje plniť predmet Zmluvy definovaný v článku 2 v čase od 1. 1. 2022 0:00 hod. do 31. 12. 2022 do 24:00 hod.
2. Odberateľ nie je povinný odobrať od Dodávateľa predpokladané množstvo elektriny uvedené v Prílohe č. 1. Dodávateľ nie je oprávnený sankcionovať Odberateľa za odber menšieho alebo väčšieho množstva elektriny ako je predpokladané množstvo elektriny, ktoré je Dodávateľ povinný zabezpečiť a z tohto dôvodu nie je oprávnený zmeniť výšku ceny za Dodávku elektriny smerom nahor.
3. Dodávky uvedené v Zmluve sú garantovanými dodávkami a môžu byť prerušené alebo obmedzené zo strany Dodávateľa len z dôvodov uvedených v Zákone o energetike. Akékoľvek plánované a odôvodnené prerušenie dodávky elektriny v nevyhnutnom rozsahu, je Dodávateľ povinný oznámiť Odberateľovi najmenej 15 dní pred plánovaným prerušením alebo obmedzením dodávky elektriny.
4. Dodávateľ sa zaväzuje zabezpečiť Distribučné služby do Odberných miest do výšky ich maximálnej rezervovanej kapacity uvedenej v Prílohe č. 1. Distribučné služby sa uskutočňujú v súlade s platnými všeobecne záväznými právnymi predpismi, Prevádzkovým poriadkom príslušného PDS a v kvalite podľa Technických podmienok PDS. Zmluvné strany výslovne súhlasia s tým, že ustanovenia Zmluvy majú prednosť pred uvedenými dokumentami.
5. Dodávateľ sa zaväzuje zabezpečiť štvrťročné rezervované kapacity pre Odberné miesta. Prekročenie dohodnutej štvrťročnej rezervovanej kapacity sa bude riešiť v súlade s Prevádzkovým poriadkom PDS a platným cenovým rozhodnutím Úradu pre reguláciu sieťových odvetví (ďalej len „ÚRSO).
6. Dodávateľ sa zaväzuje, že obsah vyhlásení uvedených v bode 1.2 písm. d) až g) bude platný a aktuálny počas celého obdobia plnenia predmetu Zmluvy.
7. Odberateľ môže požiadať Dodávateľa o úpravu dohodnutej štvrťročnej rezervovanej kapacity, najviac však do výšky maximálnej rezervovanej kapacity podľa Prílohy č. 1. Úprava dohodnutej rezervovanej kapacity sa stáva účinnou po jej odsúhlasení Dodávateľom.
8. Odberateľ je podľa Zákona o energetike zodpovedný za riadny stav odberného zariadenia a za dodržiavanie predpisov na zaistenie bezpečnosti technických zariadení na strane Odberateľa.
9. Odberateľ sa zaväzuje riadiť sa podmienkami v Zmluve, Prevádzkovým poriadkom a Technickými podmienkami príslušného PDS, a dodržiavať podmienky pripojenia k distribučnej sústave.

**Článok 5**

**Odplata**

1. Za Dodávku elektriny zaplatí Odberateľ Dodávateľovi cenu vo výške ................ EUR za 1 MWh elektriny bez DPH a spotrebnej dane z elektriny (ďalej len „SpD“).

K cene za Dodávku elektriny bude účtovaná DPH a SpD podľa právnych predpisov platných a účinných ku dňu dodania elektriny.

*Pozn.: cena bude doplnená podľa ponuky úspešného uchádzača. V prípade, ak sa úspešný uchádzač stane platiteľom DPH v čase medzi predložením ponuky a uzavretím Zmluvy, cena bez DPH uvedená v ponuke bude na účely Zmluvy považovaná za cenu s DPH a  cena bez DPH na účely Zmluvy bude cena bez DPH uvedená v ponuke znížená o príslušnú DPH.*

1. Za Distribučné služby zaplatí Odberateľ Dodávateľovi cenu v súlade s platnými cenovými rozhodnutiami ÚRSO a platným cenníkom služieb distribúcie príslušného PDS.

K cene za Distribučné služby bude účtovaná DPH podľa právnych predpisov platných a účinných ku dňu dodania elektriny.

1. Ak sa Dodávateľ, ktorý v momente uzavretia Zmluvy nie je platiteľom DPH, stane po uzavretí Zmluvy platiteľom DPH, cena za Dodávku elektriny uvedená v bode 5.1 sa bude považovať za cenu s DPH od vzniku povinnosti Dodávateľa odvádzať DPH.
2. Ak dôjde počas trvania Zmluvy k zmene regulovaných cien na základe zmeny cenového rozhodnutia ÚRSO, je Dodávateľ povinný účtovať Odberateľovi cenu za Distribučné služby v súlade s podmienkami príslušného nového cenového rozhodnutia ÚRSO.
3. Ak dôjde počas trvania Zmluvy k zmene cenníka služieb distribúcie príslušného PDS, je Dodávateľ povinný účtovať Odberateľovi cenu za Distribučné služby v súlade s takouto zmenou.
4. Odberateľ je povinný uhradiť Dodávateľovi cenu za odobraté skutočné množstvo energie. Dodávateľ nie je oprávnený v rámci plnenia predmetu Zmluvy požadovať od Odberateľa vyššiu odplatu než stanovenú spôsobom podľa tohto článku a zároveň nie je oprávnený požadovať od Odberateľa žiadne ďalšie úhrady alebo poplatky, než sú uvedené v bode 5.1 a 5.2.

**Článok 6**

**Platobné podmienky a fakturácia**

1. Cenu za dodávku elektriny a cenu za Distribučné služby bude Dodávateľ fakturovať jednou spoločnou faktúrou pre všetky Odberné miesta, pričom v nej bude uvedený rozpis za každé odberné miesto samostatne a budú v nej uvedené a označené jednotlivé položky ceny, vrátane ceny alebo poplatku za každú položku. Faktúry sa vystavujú spoločne za Dodávku elektriny a Distribučné služby. V prípade, že v súlade s bodom 5.4 alebo 5.5 dôjde k zmene ceny za Distribučné služby, je Dodávateľ povinný uviesť oznámenie o takejto zmene spolu s dokladom, na základe ktorého sa zmena uskutočňuje, v prílohe faktúry.
2. Faktúra musí spĺňať všetky náležitosti určené príslušnými právnymi predpismi Slovenskej republiky a musí byť v súlade so Zmluvou, v opačnom prípade je Odberateľ oprávnený vrátiť Dodávateľovi faktúru na prepracovanie. Oprávneným vrátením faktúry prestáva plynúť jej lehota splatnosti; nová lehota splatnosti začne plynúť odo dňa doručenia riadne prepracovanej faktúry Odberateľovi.
3. Okrem náležitostí podľa bodu 6.2 je Dodávateľ povinný vo faktúre uviesť svoje IČO, DIČ, IČ DPH, ak mu bolo pridelené, alebo údaje týmto údajom ekvivalentné v krajine sídla Dodávateľa, svoje obchodné meno, a názov banky, jej kód SWIFT/BIC, kde bol zriadený bankový účet, na ktorý Odberateľ uhradí fakturovanú sumu, a číslo takého bankového účtu vo formáte IBAN a kód SWIFT/BIC. V prípade, ak z technických dôvodov nebude môcť Dodávateľ informácie podľa tohto bodu na faktúre uviesť, uvedie tieto informácie v prílohe faktúry.
4. Faktúra musí byť vyhotovená v písomnej forme a doručená na adresu Odberateľa uvedenú v záhlaví Zmluvy.
5. Lehota splatnosti faktúr je 30 dní odo dňa ich doručenia Odberateľovi. Odberateľ uhradí fakturovanú sumu bankovým prevodom na bankový účet Dodávateľa uvedený v záhlaví Zmluvy. Dodávateľ nie je oprávnený požadovať zaplatenie na iný bankový účet. K zmene bankového účtu, na ktorý bude Odberateľ uhrádzať fakturované sumy môže dôjsť iba uzavretím dodatku Zmluve.
6. Fakturovaná suma sa považuje za uhradenú dňom odpísania fakturovanej sumy z bankového účtu Odberateľa v prospech bankového účtu Dodávateľa.
7. Fakturácia bude realizovaná na mesačnej báze formou preddavkových a vyúčtovacích faktúr. Dodávateľ doručí Odberateľovi mesačnú preddavkovú faktúru vždy do 10. dňa príslušného mesiaca.
8. Výšku mesačného preddavku si zmluvné strany dohodnú do 7 dní od uzatvorenia Zmluvy. Ak sa zmluvné strany v tejto lehote nedohodnú, Odberateľ zaplatí mesačný preddavok vo výške 60% z jednej dvanástiny z ceny za predpokladaný odber elektriny uvedený v Prílohe č. 1.
9. Dodávateľ je povinný na základe odpočtu určeného meradla vyúčtovať Odberateľovi skutočné množstvo odobratej elektriny do 15. dní od ukončenia kalendárneho mesiaca, v ktorom bola elektrina odobratá, a doručiť vyúčtovaciu faktúru Odberateľovi.
10. V prípade poruchy určeného meradla sa množstvo dodanej elektriny určí náhradným spôsobom podľa údajov od príslušného PDS.

**Článok 7**

**Reklamácie**

1. Ak sa stane chyba pri fakturácii, majú zmluvné strany nárok na vzájomné vyrovnanie rozdielu. Ak Odberateľ zistí chybu vo faktúre, bez zbytočného odkladu zašle Dodávateľovi reklamáciu s uvedením reklamovaných skutočností s priložením podkladov potrebných na prešetrenie reklamácie. V prípade opodstatnenej reklamácie Dodávateľ vystaví opravnú faktúru. Ak chybu zistí Dodávateľ, bezodkladne vyhotoví opravnú faktúru. Doručením opravenej faktúry začína plynúť nová lehota splatnosti v súlade s bodom 6.5.
2. Odberateľ má právo písomne reklamovať aj iné chyby, ku ktorým došlo pri realizácii Zmluvy.
3. Dodávateľ reklamáciu prešetrí a výsledok prešetrenia písomne oznámi Odberateľovi v lehote 15 dní od doručenia reklamácie, pokiaľ zo zákona nevyplýva iná lehota.
4. Odberateľ môže uplatniť reklamáciu:
5. písomne na adrese .......................
6. telefonicky na čísle: ....................
7. e-mailom: ....................................

*Pozn. kontaktné údaje úspešného uchádzača budú doplnené pred podpisom Zmluvy*

**Článok 8**

**Sankcie**

1. Ak je Odberateľ v omeškaní s úhradou faktúry podľa Zmluvy, je Dodávateľ oprávnený účtovať Odberateľovi úrok z omeškania v minimálnej výške stanovenej podľa § 369 ods. 2 Obchodného zákonníka. Odberateľ je povinný oprávnene vyúčtované úroky z omeškania Dodávateľovi uhradiť.
2. Ak je Dodávateľ v omeškaní s plnením predmetu Zmluvy v súlade s článkom 2, je Odberateľ oprávnený požadovať od Dodávateľa zaplatenie zmluvnej pokuty vo výške 0,05 % z ceny plnenia uvedenej v bode 5.1 za každý, aj začatý deň omeškania, a to aj opakovane.
3. Odberateľ je oprávnený uplatniť si u Dodávateľa zmluvnú pokutu vo výške 300 EUR za každý aj začatý deň omeškania so splnením povinnosti uvedenej v bode 1.4, 1.6 a 1.7 druhá veta, a to aj opakovane.
4. Ak Dodávateľ poruší svoju povinnosť podľa bodu 1.8 alebo 4.6, Odberateľ je oprávnený účtovať Dodávateľovi zmluvnú pokutu vo výške 1.000 EUR za každý aj začatý deň, po ktorý táto povinnosť nebude splnená.
5. Ak Dodávateľ poruší svoju povinnosť podľa bodu 1.7 prvej vety, Odberateľ je oprávnený uplatniť si u Dodávateľa zmluvnú pokutu vo výške 1.000 EUR za každé jednotlivé porušenie, a to aj opakovane.
6. Ak sa vyhlásenie podľa bodu 1.2 písm. e) až g), 1.3 alebo 1.5 ukáže byť nepravdivé, Odberateľ je oprávnený účtovať Dodávateľovi 1.000 EUR ako sankciu za nepravdivosť každého takého vyhlásenia osobitne a to aj opakovane.
7. Ak sa vyhlásenie podľa bodu 1.2 písm. d) ukáže byť nepravdivé, Odberateľ je oprávnený účtovať Dodávateľovi 5.000 EUR ako sankciu za nepravdivosť takého vyhlásenia. a zároveň je oprávnený odstúpiť od Zmluvy.
8. Ak dodávateľ poruší svoju povinnosť podľa bodu 6.9 a k náprave nedôjde ani spôsobom podľa článku 7, Odberateľ je oprávnený účtovať Dodávateľovi 500 EUR ako kompenzáciu za chybné alebo oneskorené vyúčtovanie platby za Dodávku elektriny a/alebo Distribučné služby.
9. Ak Dodávateľ poruší svoju povinnosť podľa bodu 2.4, Odberateľ je oprávnený účtovať Dodávateľovi 500 EUR ako kompenzáciu za nedodržanie dohodnutej kvality prenosu, distribúcie a dodávky elektriny.

**Článok 9**

**Náhrada škody**

1. Ak poruší niektorá zo zmluvných strán povinnosti vyplývajúce zo Zmluvy, má poškodená zmluvná strana právo na náhradu preukázateľne vzniknutej škody okrem prípadov, keď škody boli spôsobené obmedzením alebo prerušením dodávky elektriny a distribučných služieb v súlade s príslušnými všeobecne záväznými predpismi, najmä Zákonom o energetike, alebo ak nastanú okolnosti vylučujúcimi zodpovednosť podľa § 374 Obchodného zákonníka.
2. Odberateľ zodpovedá za škodu spôsobenú neoprávneným odberom v súlade so zákonom energetike a s príslušnými všeobecne záväznými právnymi predpismi.
3. Zmluvné strany sa budú navzájom informovať o všetkých skutočnostiach, ktoré by mohli viesť k vzniku škody a budú sa usilovať hroziace škody odvrátiť.
4. Zaplatením zmluvnej pokuty nie sú dotknuté nároky Odoberateľa na náhradu škody v plnej výške.

**Článok 10**

**Ukončenie Zmluvy**

1. Zmluva zaniká uplynutím času, na ktorý bola dojednaná alebo dňom, keď Dodávateľ stratil spôsobilosť dodávať elektrinu.
2. Zmluvu možno ukončiť vzájomnou písomnou dohodou zmluvných strán, výpoveďou alebo odstúpením ktorejkoľvek zmluvnej strany v súlade s touto zmluvou alebo v súlade so všeobecne záväzným právnym predpisom, najmä § 19 zákona o verejnom obstarávaní a Zákonom o energetike.
3. Odberateľ je oprávnený ukončiť Zmluvu písomnou výpoveďou a to bez poplatku za vypovedanie zmluvy z dôvodov a vo výpovednej lehote uvedenej v Zákone o energetike.
4. Odberateľ ma právo na odstúpenie od Zmluvy ak Dodávateľ poruší záväzok vyplývajúci zo Zmluvy, alebo povinnosť vyplývajúcu zo Zákona o energetike a k náprave nedôjde ani v lehote do 7 dní po písomnom upozornení. Uvedená lehota na nápravu s písomným upozornením sa neuplatní v prípade porušenia záväzku Dodávateľa, ktoré spočíva v prerušení dodávky elektriny.
5. Odberateľ má ďalej právo odstúpiť od Zmluvy, ak:
6. ak je Dodávateľ v kríze podľa § 67a Obchodného zákonníka,
7. je na majetok Dodávateľa podaný návrh na vyhlásenie konkurzu,
8. je na majetok Dodávateľa začaté exekučné konanie alebo iný výkon rozhodnutia,
9. ak bol na osobu Dodávateľa podaný návrh na zrušenie s likvidáciou alebo bez likvidácie, ako aj v prípade, ak súd začal voči osobe Dodávateľa konanie o zrušení spoločnosti podľa § 68 ods. 6 Obchodného zákonníka v znení neskorších predpisov,
10. ak bol na Dodávateľa podaný návrh na povolenie reštrukturalizácie,
11. ak bolo na majetok Dodávateľa zastavené konkurzné konanie pre nedostatok majetku,
12. ak boli voči Dodávateľovi začaté konania obdobné konaniam podľa tohto bodu v súlade s právnymi predpismi platnými v krajine sídla Dodávateľa, alebo
13. ak Odberateľ preukázateľne zistí, že sa Dodávateľ dopúšťa nelegálneho zamestnávania.
14. Účinky odstúpenia nastávajú momentom doručenia písomného oznámenia o odstúpení druhej zmluvnej strane. Odstúpením od Zmluvy nie sú dotknuté nároky zmluvných strán na náhradu škody a zaplatenie zmluvnej pokuty. Na vyúčtovanie odobratej elektriny sa po odstúpení od Zmluvy primeranie uplatnia ustanovenia Zmluvy o vyúčtovaní a odplata za dodávku elektriny po odstúpení od Zmluvy sa určí spôsobom a vo výške podľa článku  5.

**Článok 11**

**Komunikácia zmluvných strán**

1. Písomnosť doručovaná poštovou službou, kuriérom, alebo osobne sa považuje za doručenú dňom jej prevzatia adresátom. Za deň doručenia písomnosti sa považuje aj deň odopretia prevzatia písomnosti adresátom. Ak si adresát nevyzdvihne písomnosť do piatich dní od uloženia na pošte, posledný deň tejto lehoty sa považuje za deň doručenia, aj keď sa adresát o jej uložení na pošte nedozvedel. Ak sa písomnosť doručovaná poštovou službou vráti odosielateľovi s poznámkou „adresát neznámy“ alebo s inou obdobnou poznámkou, považuje sa písomnosť za doručenú v deň vyznačenia tejto poznámky zo strany doručujúceho subjektu. Zmluvné strany nie sú oprávnené skrátiť odbernú lehotu na menej než 10 dní.
2. Zmluvné strany určujú na účely písomnej komunikácie uskutočňovanej spôsobom podľa predchádzajúceho bodu adresy svojich sídiel/miest podnikania uvedené v záhlaví Zmluvy. Odberateľ je oprávnený využiť na zasielanie tejto písomnej komunikácie aj inú Dodávateľom písomne oznámenú adresu na doručovanie, alebo aktuálnu adresu sídla/miesta podnikania Dodávateľa zapísanú v obchodnom registri alebo živnostenskom registri Slovenskej republiky, alebo zapísanú v inom verejnom registri.
3. S výnimkou písomností, pre ktoré sa v zmluve požaduje doručovanie spôsobom podľa bodu 11.2 alebo listinná forma, všetku korešpondenciu týkajúcu sa zmluvy a jej plnenia je možné zasielať prostredníctvom e-mailu.
4. Korešpondencia doručovaná elektronicky prostredníctvom e-mailu sa považuje za doručenú dňom nasledujúcim po dni jej odoslania, a to aj vtedy, ak ju adresát nečítal.
5. Zmluvné strany určujú na účely elektronickej komunikácie prostredníctvom e-mailu adresy svojich oprávnených osôb oznámené v súlade s bodom 11.6. Až do oznámenia kontaktných údajov svojich oprávnených osôb zmluvné strany určujú na účely elektronickej komunikácie nasledovné adresy:

Odberateľ:

Dodávateľ:

*Pozn.: e-mailové adresy budú doplnené pred podpisom Zmluvy*

Zmluvné strany sú povinné elektronickou poštou oznámiť si zmenu údajov uvedených v tomto bode bezodkladne a táto zmena nadobudne účinky jej oznámením druhej zmluvnej strane.

1. Zmluvné strany sú si povinné do 3 dní odo dňa nadobudnutia účinnosti Zmluvy navzájom oznámiť mená, priezviská, a kontaktné údaje svojich oprávnených osôb v rozsahu telefónneho čísla a e-mailovej adresy. Zmluvné strany môžu kedykoľvek zmeniť svoje oprávnené osoby; táto zmena je voči druhej zmluvnej strane účinná okamihom doručenia písomného oznámenia o tejto zmene.
2. Oprávnené osoby Odberateľa sú oprávnené podpisovať a preberať písomnosti vo veciach týkajúcich sa plnenia Zmluvy. Žiadna z oprávnených osôb Odberateľa však nie je oprávnená konať v mene a na účet Odberateľa vo veci zmien Zmluvy, ukončenia platnosti zmluvy, ako ani uzatvárať dodatky k Zmluve, ak na tieto úkony nebola osobitne splnomocnená.
3. V prípade zmeny akýchkoľvek údajov zmluvných strán, ktoré sú relevantné pre plnenie tejto zmluvy, sú zmluvné strany povinné oznámiť túto skutočnosť druhej zmluvnej strane v lehote 7 pracovných dní odo dňa, keď takáto zmena nastala.

**Článok 12**

**Záverečné ustanovenia**

1. Zmluvu možno meniť a dopĺňať výlučne na základe dohody zmluvných strán formou vzostupne číslovaných písomných dodatkov podpísaných oprávnenými zástupcami oboch zmluvných strán a uzavretých v súlade s platnými právnymi predpismi, a to najmä zákonom o verejnom obstarávaní.
2. Zmluva nadobúda platnosť dňom podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
3. Právne vzťahy výslovne Zmluvou neupravené sa riadia všeobecne záväznými právnymi predpismi Slovenskej republiky, zvlášť príslušnými ustanoveniami Zákona o energetike a Obchodného zákonníka.
4. Dodávateľ sa zaväzuje bezodkladne informovať Odberateľa o každej zmene týkajúcej sa plnenia predmetu Zmluvy alebo o okolnostiach, ktoré môžu ohroziť plnenie predmetu Zmluvy.
5. Zmluvné strany sa zaväzujú, že sa pokúsia urovnať všetky spory vzniknuté v súvislosti s touto zmluvou vzájomnou dohodou. Na súdne konanie v sporových veciach sú príslušné súdy Slovenskej republiky.
6. Zmluva je vypracovaná v piatich rovnopisoch, z ktorých každý má platnosť originálu. Dodávateľ obdrží 2 rovnopisy a Odberateľ obdrží 3 rovnopisy.
7. Zmluvné strany si Zmluvu prečítali, jej obsahu porozumeli, pričom svoju vôľu uzavrieť Zmluvu prejavili slobodne, vážne, určito a zrozumiteľne a na znak súhlasu ju vlastnoručne podpisujú.

**Za Odberateľa: Za Dodávateľa:**

V Bratislave dňa ......................... V ................ dňa ............................

.......................................................................... ...............................................................

Ing. Tibor Králik

generálny riaditeľ sekcie

ekonomiky a všeobecnej správy

................................................................

Ing. Ivana Čermáková

riaditeľka finančného odboru

Príloha č. 1 Zmluvy o združenej dodávke elektriny

**Technické údaje pre odberné miesta odberateľa**

|  |  |  |  |  |  |  |  |
| --- | --- | --- | --- | --- | --- | --- | --- |
| **Č.** | **Odberné miesto** | **Predpoklad. objem odberu** | **ČOM** | **EIC kód** | **Napäťová** | **Rezervovaná** | **Max. rezerv.** |
|  | **( Názov/adresa )** | **(MWh)** |  |  | **úroveň** | **kapacita (kW)** | **kapacita (kW)/** |
|  |  |  |  |  |  |  | **hodnota ističa(A)** |
| 1 | Hlboká cesta č. 2 Bratislava | 1 040 | 3108066000 | 24ZZS8066000000S | NNz transformačných staníc | neurčuje sa | Istič 3-fázy 500A |
| 2 | Pražská ul. č. 1 Bratislava | 399 | 3106081888 | 24ZZS60818880002 | VN | I.Q = 195 kWII.Q = 285 kWIII.Q =285 kWIV.Q =195 kW | Max.330,5 kW |